Foto: Fotolia 2018 yil 8 oktabr kuni Samarqand viloyatining Past Darg‘om tumanida yashovchi G‘.X. IIBga murojaat qilgan, deb xabar bermoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Unda 2017 yil 25 aprel kuni uning tanishi U.Q. (ismli ayol) o‘zining So‘g‘diyona maskanida joylashgan xonadonini sotmoqchi ekanligini aytib, aldov yo‘li bilan undan 64 mln. 117 ming so‘m pulini olib, shu kungacha uyining hujjatlarini ham, olgan pullarini ham bermay kelayotganligini ma’lum qilgan. Ko‘rilgan choralar natijasida U.Q. ushlangan. Holat yuzasidan jinoyat ishi qo‘zg‘atilib, tergov harakatlari olib borilmoqda.